|  |  |
| --- | --- |
|  | **Давлат тиббий суғуртаси Жамғармаси**  **Ижро этувчи директори**  **З.Ш.Эрматовга** |

**Давлат тиббий суғуртаси жамғармасининг 2025 йил 11-мартдаги 18-и сонли буйруғи 1-банди ҳамда 2025 йил 11-мартдаги 4-сонли йиғилиш баёнининг 2-банди билан белгилаб берилган вазифаларни жамғарманинг Самарқанд вилоят ҳудудий бўлинмаси томонидан жорий йилнинг**

**01-04 апрел кунлари бажарилиши бўйича**

**МАЪЛУМОТ**

Давлат тиббий суғуртаси жамғармаси Самарқанд вилоят ҳудудий бўлинмасида жами 7 нафар ходим бўлиб, барча ходимлар тасдиқланган режа асосида фаолият юритиб боришмоқда.

Ҳафта давомида жамғарма рағбарияти томонидан Zoom платформаси орқали ўтказилган барча йиғилишларда бўлинма ходимлари тўлиқ иштирок этишди.

Ҳафта давомида фуқаролардан тиббий суғуртага алоқадор мурожаатлар қайд этилмади.

***Бўлинманинг тиббиёт ташкилотлари билан ишлаш бўлими ходимлари томонидан амалга оширилган ишлар***

1. Ҳафта давомида раҳбарият топшириғига асосан Ўзбекистон Республикаси Президентининг 28.07.2021 йилдаги ПҚ-5199-сонли қарори ижроси юзасидан жамғарма билан шартнома асосида фаолият юритувчи вилоятдаги 6 та даволаш профилактика муассасаларида имтиёзли асосда юқори технологик даволаш усуллари ёрдамида даволанишга қабул қилинган ва чиқарилган беморларнинг кунлик маълумотлари олиниб жамғармага умумлаштириб топшириб борилди.

2. 01 апрель куни ҳудудий бўлинма ходимлари томонидан вилоят соғлиқни сақлаш бошқармаси тизимидаги барча стационар муассасаларда даволаниб чиққан беморларнинг статистик карталари (066-ҳ/ш)ни **mis2.ssv.uz** электрон ахборот тизимига 2025 йил март ойи давомида киритилиш ҳолати таҳлил қилинди. Маълумотларни киритилиш жараёнидаги йўл қўйилаётган хато ва камчиликлар юзасидан ҳар бир муассаса раҳбари билан телефон орқали суҳбат ўтказилди ва камчиликларни бартараф этиш чораларини кўриш сўралди. (Таҳлил натижалари нусхаси илова қилинади).

3. 02 апрель куни ҳудудий бўлинма ходимлари томонидан Каттақўрғон шаҳар ва Каттақўрғон туман тиббиёт бирлашмаларида Ўзбекистон Республикаси Президентининг 2024 йил 5 сентябрдаги “Давлат тиббий суғуртаси механизмларини жорий этишга оид чора-тадбирлар тўғрисида"ги ПҚ-311-сонли Қарорини ижросини таъминлаш мақсадида мониторинг ўтказилди. Мониторинг давомида даволанган беморларни электрон тизимга расмийлаштириш тартиби, электрон йўлланма орқали беморларни қабул қилиш, даволаш профилактика муассасаларини молиялаштиришга ажратилган маблағларни 15 фоиздан кам бўлмаган қисмини ҳар бир даволанган ҳолатдан келиб чиқиб тўлаш, ХКТ-10 бўйича ташхисларни кодлаш бўйича мухокамалар ўтказилиб, тавсиялар берилди. Ҳудудларда Соғлиқни сақлаш вазирлигининг 396-сон буйруғи асосида аҳолини бепул дори воситалари билан таъминлаш мақсадида реимбурсация дастурини амалга оширишда учраётган муаммолар ва уларнинг ечимлари бўйича дорихоналар ходимлари ва муассасалар оилавий шифокорлари билан семинарлар ўтказилди. (Фотосуратлар илова қилинади).

4. 03 апрель куни ҳудудий бўлинма ходимлари томонидан Ургут туман тиббиёт бирлашмасида Ўзбекистон Республикаси Президентининг 2024 йил 5 сентябрдаги “Давлат тиббий суғуртаси механизмларини жорий этишга оид чора-тадбирлар тўғрисида"ги ПҚ-311-сонли Қарорини ижросини таъминлаш мақсадида мониторинг ўтказилди. Мониторинг давомида даволанган беморларни электрон тизимга расмийлаштириш тартиби, электрон йўлланма орқали беморларни қабул қилиш, даволаш профилактика муассасаларини молиялаштиришга ажратилган маблағларни 15 фоиздан кам бўлмаган қисмини ҳар бир даволанган ҳолатдан келиб чиқиб тўлаш, ХКТ-10 бўйича ташхисларни кодлаш бўйича мухокамалар ўтказилиб, тавсиялар берилди. Туманнинг Мўминобод, Қуйи Мўминобод, Терак, Чумчуқли, Андак, Мазартепа, Боғишамол, Камардон, Чорраҳа, Наврўз, Дўстлик, Калангар, Торинжак, Чағизмон, Навбоғ, Гулистон, Камангаронча, Сўфиён, Кичик Торинжак, Чор чинор, Юқори калангар, Шодлик, Кулоллик, Ғуслик МФЙлари фаоллари ва аҳолисига ҳамда тиббиёт бирлашма оилавий шифокорларига Ўзбекистон Республикаси Президентининг 2024 йил 5 сентябрдаги “Давлат тиббий суғуртаси механизмларини жорий этишга оид чора-тадбирлар тўғрисида"ги ПҚ-311-сонли Қарори мазмун моҳияти, афзалликлари юзасидан семинар йиғилишлари ўтказилди. (Фотосуратлар илова қилинади).

5. 04 апрель куни ҳудудий бўлинма ходимлари томонидан давлат тиббий суғуртаси жамғармаси билан шартнома асосида фаолият кўрсатаётган вилоят даражасидаги тиббиёт муассасаларининг 2025 йил март ойида амалга оширилган ишлари юзасидан ҳисоботларини Соғлиқни сақлаш вазирининг 23.01.2024 йилдаги 17-сонли буйруғининг 13-14-16-17-иловалари асосида ҳисоботларини умумлаштириб жамғармага тақдим этилди. (Ҳисобот нусхалари илова қилинади).

***II. Молия-иқтисод бўлими томонидан амалга оширилган ишлар***

1. Самарқанд вилояти тиббиёт муассасаларининг 2025 йил апрел ойида 85%-95% - “Аҳоли жон бошига”, “Глобал бюджет” ва “Глобал бюджет ва ҳар бир даволанган холат усулида” бўйича тўланиши лозим бўлган миқдоридаги маблағларга 308 та тиббиёт муассасаларига **212 894,6 млрд.сўмлик** сертификатлар тайёрланиб Жамғармага тасдиқлаб юборилди.
2. Самарқанд вилояти тиббиёт муассасаларининг 2025 йил апрел ойида 85%-95% - “Аҳоли жон бошига”, “Глобал бюджет” ва “Глобал бюджет ва ҳар бир даволанган холат усулида” бўйича тўланиши лозим бўлган миқдоридаги маблағлар хафта давомида UZASBO дастурида 308 та тиббиёт муассасаларига **212 894,6 млрд.сўмлик** 9-иловалар ва тўлов топшириқномалари тўловлар Ғазначиликка юборилди.
3. Самарқанд вилоятидаги “Аҳоли жон бошига”, “Глобал бюджет” ва “Глобал бюджет ва ҳар бир даволанган холат усулида” молиялаштириладиган 38 та тиббиёт муассасалари билан тузилган шартномаларига 2025 йил апрел-июнь ойлари бўйича қўшимча келишувлар тузилди.
4. Вилоятдаги тиббиёт муассасаларининг 2025 йил 1 апрель ҳолатига 4013.. ҳисобварақларидаги қолдиқлар тўғрисидаги маълумотлар Жамғармага тақдим этилди.
5. Самарқанд вилояти бўйича "Фуқаролар ташаббусли" жараёнларининг 2025 йил 1-босқичда соғлиқни сақлаш муассасаларини таъмирлаш ва жиҳозлаш бўйича ғолиб деб топилган таклифлар тўғрисида маълумот Жамғармага тақдим этилди.
6. Пахтачи туман тиббиёт бирлашмасининг 2025 йил 28 мартдаги   
   06/552-сонли хати ўрганиб чиқилиб, жавоб хати ёзилди.
7. Вилоят қон қуйиш стациясининг 2025 йил 27 мартдаги   
   01-02/134-сонли хати ўрганиб чиқилиб, жавоб хати ёзилди.
8. Тиббий хизматлар хариди бўйича шартнома лойиҳаларига киритилган ўзгартиришларни инобатга олиб, Самарқанд вилоят бўлинмаси томонидан таклифлар тақдим этилди.
9. Ходимларнинг эҳтимолий манфаатлар тўқнашуви тўғрисидаги декларациялари тўлдирилиб, тасдиқланган ҳолда Жамғармага тақдим этилди.
10. Хафта давомида марказий аппарат ва юқори турувчи ташкилотлардан келган тезкор топшириқлар ва жамланма жадваллар муассасалардан йиғиб олиниб, тахлил қилиниб, жамғармага ҳамда тегишли ташкилотларга тақдим этилди.
11. ДТСЖ Самарқанд вилояти худудий бўлинмаси ҳодимларининг кунлик келиб кетиш тўғрисида маълумот хафта давомида жамғарманинг кадрлар билан ишлаш бўлимига тақдим қилиб борилди.
12. Иқтисодиёт ва молия вазирлиги ҳамда Марказий апарат томонидан ташкил қилинган қўшма ZOOM йиғилишида қатнашиб, тегишли маълумотлар ва янги қарор лойихалари тиббиёт муассасаларига етказилди.
13. Тиббиёт муассасаларига 2025 йил бизнес режаларини тузиш ва тасдиқлаш учун назорат рақамлари етказилди.
14. Хафта давомида Нарпай туман, Ургут тумани, Самарқанд шаҳар, Самарқанд туман ва Каттақўрғон туман тиббиёт бирлашмаларининг 2025 йил йиллик бизнес режалари тахлил қилиниб, керакли кўрсатмалар берилди.

***III. Реимбурсация дастурини амалиётга жорий этиш юзасидан амалга оширилган ишлар***

Ўзбекистон Республикаси Президентининг 05.09.2024 ПҚ-311-соли "Давлат тиббий суғуртаси механизмларини жорий этишга оид чора-тадбирлар тўғрисида"ги карори хамда Соғликни саклаш вазирлигининг 2024 йил 24-декабрдаги 396-сон буйругига асосан Самарканд вилоятида (РЕИМБУРСАЦИЯ) Дастурига асосан куйдаги ишлар амалга оширилди.

Ушбу дастурга асосан хозирги кунда бирламчи тиббий-санитария ёрдами кўрсатувчи муассасалар шифокорлари томонидан амбулатор шароитда даволанишга мухтож сурункали касаллиги булган энг куп учрайдиган **7 гурухдаги касалликларга** 27 турдаги (**хозирча 9 тури мавжуд колган 18 турдаги воситалар босқичма босқич “D-MED” дастурига киритилмоқда**) дори дармон воситалари электрон рецепт асосида дорихоналар томонидан бепул берилиши ва дорихоналарнинг тегишли сарф-харажатлари Жамғарма маблағлари ҳисобидан қопланиши (реимбурсация) курсатиб утилган.

Ушбу дастурда ахолига кулай бўлиши ва дори дармон нархларини ошиб кетмаслиги, ракобат бўлишлиги инобатга олиниб мулкчилик шаклидан катъий назар барча ҳудуддаги тадбиркорлик субъектлари Дорихоналар билан жамғарма ўртасида тўғридан тўғри шартнома тузиш имконияти яратилган.

2025 йил 4-апрел холатига жами 16 та туман (шахар) муассасаларининг барчасига жумладан худудлардаги 244 та бирламчи тиббий муассасаларга шартнома асосида 333 та Дорихоналар бириктирилиб, шартнома тузилган. реимбурсация буйича бюджетига феврал ойи учун жами 514 000 000 млн сум маблағ ажратилган булиб 1106 нафар беморларга 1295 та жами 38 965 193 сўмлик рецепт ёзиб берилган, хозирги 475 034 807 сум маблағ мавжуд.

2025 йил 2-апрелда куни Каттақўрғон туман тиббиёт бирлашмаси ва Каттақурғон шахар тиббиёт бирлашмасида Давлат тиббий суғуртаси Самарқанд вилояти ҳудудий филиали бош мутахассиси Раджабов Отабек Олимжинович, Реимбурсация бўйича бош мутахассис Аширов Жалилбек Азаматович ва ВСС бошқармаси мутахассиси Утамуродов Саидазимлар иштирокида Ўзбекистон Республикаси Президентининг 05.09.2024 ПҚ-311-соли "Давлат тиббий суғуртаси механизмларини жорий этишга оид чора-тадбирлар тўғрисида"ги карори мазмун-мохияти туғрисида тушунтириш ва тарғибот ишлари олиб борилди.

Худудлар кесимида электрон рецеп ёзилиш холати



Самарқанд вилоятида реимбурсация дастурининг жорий қилиниш ҳолати, расмийлаштирилган ва реализация қилинган рецептлар тўғрисидаги маълумотлар вилоят соғлиқни сақлаш бош бошқармаси раҳбариятига тақдим этилиб, биргаликдаги ВКС йиғилишларда муҳокама қилиб келинмоқда.

***IV. Амалга оширилган ишлар юзасидан фотосуратлар***











**Давлат тиббий суғуртаси жамғармаси**

**Самарқанд вилоят ҳудудий бўлинмаси**

**бошлиғи в.в.б Д.Раззоқов**